War sugan lagama hayo khasaaraha qaraxyadan, hase ahaatee waxay ku soo beegmayaan xilli muddooyinkan dambe magaalada ku sii badanayaan qaraxyada, sidoo kale xilli Alshabaab shalay qabsatay magaalada istiraatigiga ah ee Marka,iyada oo habeenki ka horeeyayna weerar mir ah ku qaaday saldhig ciidamada dowladda federalka Soomaaliya ay ku lahaayeen Laanta Buuro, halkaasoy muddo saacado ah kula wareegtay saldhigga, kuna laysay askar, hubna ku furteen.
Guddiga baarlamaanka u qaabilsan gudbinta ajandayaasha noocan ah ayaa sheegay inay arjigan baarlamaanka u gudbiyeen, ka dib marki ay arkeen tirada dadka faraha badan ee saxiixay, hase ahaatee waxay sheegeen in iyaga ka guddi ahaan aanay taageersaneyn in afti labaad la qabto. Waxaa xusid mudan in sharciga dalka Britain baarlamaanka ku waajibinayo ka doodista ajanda kasta, hadii ay saxiixaan 100 kun iyo wixii ka badan oo muwaadiniinta Britain ah.